น้ำผึ้งร้อยรัง
น้ำผึ้งเดือน 5น้ำผึ้งคุณภาพดี หลายคนเฝ้ารอลิ้มลองน้ำผึ้งแท้จากรวง ด้วยมีราคาค่อนข้างสูงกว่าน้ำผึ้งทั่วไป เราจึงมักเห็นหน้าฉลากระบุว่าเป็นน้ำผึ้งเดือน 5 อยู่บ่อยครั้ง โดยไม่อาจรู้ได้เลยว่าเป็นของจริงหรือไม่แต่น้ำผึ้งเดือน 5 ของชุมชนสายตรีพัฒนา 3 ต.บึงเจริญ อ.บ้านกรวด จ.บุรีรัมย์ ต่างออกไป มีการการันตีของแท้จากสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)เป็นน้ำผึ้งที่มีอัตลักษณ์มากกว่าที่อื่น ชาวบ้านได้ช่วยกันอนุรักษ์ เน้นคุณค่ามากกว่าปริมาณ มีกฎระเบียบของหมู่บ้าน เก็บน้ำผึ้งได้เพียงปีละครั้ง เพื่อความยั่งยืน ปลูกจิตสำนึกด้านการอนุรักษ์ให้เห็นค่าของดีในชุมชนร่วมสืบสานต่อกันมารุ่นต่อรุ่นจนกลายเป็นประเพณีตีผึ้งร้อยรังหนึ่งในประเพณีประจำท้องถิ่นจังหวัดบุรีรัมย์ ทุกวันขึ้น 15 ค่ำ เดือน 5 ของทุกปี จะมีการนำเที่ยวชมผึ้งร้อยรังเพื่อชิมความหวานน้ำผึ้งเดือน 5 โดยทางชุมชนจะร่วมกันตกแต่งสถานที่ให้เป็นระเบียบ สะอาด งดงามพร้อมกับประกอบพิธีบวงสรวงพ่อปู่บุญมา สิ่งศักดิ์สิทธิ์ ประจำชุมชน ขอขมาตามความเชื่อ ก่อนขึ้นตีเอาน้ำผึ้งหลวงหลายร้อยรังบนต้นไทรใหญ่ขนาด 15 คนโอบกลางหมู่บ้านชาวชุมชนทั้งผู้ใหญ่และเด็ก แบ่งหน้าที่กันทำตามความถนัดของแต่ละบุคคล ทั้งฝ่ายขึ้นตีผึ้งบนต้นไทร ฝ่ายรับส่งด้านล่าง ฝ่ายคัดแยก ฝ่ายคั้นน้ำผึ้ง ฝ่ายกรอง ฝ่ายกรอก ฝ่ายบรรจุกล่อง ฝ่ายจำหน่าย ฝ่ายต้อนรับ ฝ่ายจัดเลี้ยงอาหาร สอบถามรายละเอียดได้ที่ 08-6256-2950 06-3246-0446 และ 08-7094-0754.
น้ำผึ้งเดือน 5น้ำผึ้งคุณภาพดี หลายคนเฝ้ารอลิ้มลองน้ำผึ้งแท้จากรวง ด้วยมีราคาค่อนข้างสูงกว่าน้ำผึ้งทั่วไป เราจึงมักเห็นหน้าฉลากระบุว่าเป็นน้ำผึ้งเดือน 5 อยู่บ่อยครั้ง 
น้ำผึ้งเดือน 5,น้ำผึ้งแท้,รังผึ้ง,ประเพณีตีผึ้งร้อยรัง,บุรีรัมย์,น้ำผึ้ง,น้ำผึ้งร้อยรัง,เกษตร